Virseker | Insurance | Hippo.co.za
Ons staan vir ons taal
Ons het die Virseker Trust geskep met een doel voor oë – om die welvaart en voortbestaan van Afrikaans te verseker. Deur die Trust het ons reeds miljoene rande aan verskillende Afrikaanse onderwysinstansies geskenk.
Dit werk só: elke maand neem ons ŉ gedeelte van al ons premies en plaas dit in die Trust, wat beteken dat as jy ŉ Virseker lid is, jy ook tot die groei en beskerming van Afrikaans bydra.
Ons staan vir ons mense
Virseker sien musiek en sport as 'n integrale deel van die Afrikaanse kultuur. Daarom is ons die hoofborg van die Virseker Beker, die grootste skolerugbykompetisie vir Noordvaal-skole – ons werk in Afrikaans, ons leer in Afrikaans, ons sing in Afrikaans, so hoekom nie eersteklas rugby in Afrikaans speel nie?
Ons saai ook die van wedstryde op KykNET en KykNET&Kie uit om groter belangstelling in skolerugby aan te wakker. En van sing gepraat: ons borg ook Afrikaans is Groot, wat jaarliks derduisende toeskouersvermaak met die beste in Afrikaanse musiek.
Ons staan vir bakgat byvoordele
Ons is daar vir jou – van ŉ knertsie ekstra in die sak tot bystand in jou donker uur, met byvoordele wat jy maklik by jou korttermynversekeringspolis kan voeg.
Ons Gatsakbonus beloon jou vir elke vier eisvrye jare, terwyl ons mediese, huis- en padbystand jou deur donker tye sal help. En beste van alles: al ons kommunikasie met jou, van inbelsentrum tot polisboek, is volkome in Afrikaans.
En ons mense staan agter ons
Tydens 'n onlangse studie deur die South African customer satisfaction index (SAcsi), is Virseker aangewys as die nommer een-handelsmerk in die korttermynversekeringsbedryf. Volgens die SAcsi het kliënte ‘n gemiddelde tevredenheidspunt van 76.9 uit ‘n 100 aan die korttermyn versekeringsbedryf toegeken – daarenteen het Virseker 81.1 behaal!
Dit beteken ons kliënte stem saam dat ons op die regte koers is wat die kliënte-ervaring, produkte en waarde betref.